Laborplano donis nur hirtajn harojn
#000000
Preskaŭ nenio el la Strategia Laborplano de UEA estas realigita. La asocio ne sukcesis eĉ ellabori novan planon. Paweł Fischer-Kotowski demandas sin, ĉu Mark Fettes ankoraŭ havos tempon pruvi sian taŭgecon por la prezidant-posteno.
#000001
Sed plej okulfrapa estas la manko de la “Strategia Plano kaj Laborplano”. La periodo de la ĝisnuna, kiu antaŭ kvar jaroj rolis kiel elektoprogramo de la Fettes-teamo, ĵus finiĝis kaj mankas novaj direktoj por la asocio.
#000005
Unu el la grandaj planoj estis starigo de la nova retejo por kiu la komitato disponigis en 2013 harhirtigan sumon de 100 mil eŭroj. La estraro disponis pri ĉio: la povo, la financaj rimedoj, en la lasta jaro eĉ plene subigita ĝenerala direktoro. Nenio helpis.
#000008
La retejo ŝanĝis nur la fasadon – laŭ la skemo ellaborita ankoraŭ antaŭ la Fettes-erao. Kaj krom tio ni ricevis abundeton da mortnaskitaj retejetoj: aktivulo.net, esperanto.center, esperanto.net aŭ . Neniu plu povas orientiĝi inter tiuj paĝoj, sed ne indas eĉ provi – laŭ aspekto, sed precipe laŭ enhavo, ili ne estas interesaj kaj kreas nur falsan impreson de abundo.
#000009
Same kiel Barack Obama, la prezidanto de Usono, kiu ricevis la Nobel-premion pri paco antaŭ ol atingi ion ajn, en 2013 Mark Fettes estis elektita la Esperantisto de la Jaro. Tio estis kvazaŭ fido-kredito por la revolucio kiun li tiom entuziasme aŭguris almenaŭ ekde 2012.
#000015
La tempo komencas elĉerpiĝi, Mark!
#000017
La teksto aperis samtempe en parenteze.net.
#000018
Chu vi konas novan miraklan kanditaton por la posteno de UEA prezidanto ?
#000021
– Tio estas intensa demando, Dieter, ĉefe el la reala volo de Kandidato.
#000022
Vorto estas viva persono (diris la poeto).
#000025
Kaj jen kial oni malesperu pri la estonteco de UEA.
#000026
Jochjo la fushulo, edzighis al la plej bela princino ( el fabelo de Anderson ) Tial la nova prezidanto de UEA nepre estu tia fushulo !
#000027
Estas interese, ke la ligilo sub la nomo de la kontribuanto "ekzistas" direktas al IKEK ( Do la komunistoj estas la lastaj, kiuj kredas je fabeloj kaj revas pri belaj princinoj?
#000029
Biblioteko Hodler, la revuo "Esperanto", kaj la Libroservo de UEA estas kvazaŭ kulturaj heredaĵoj en Esperantujo. Sed krom ili, ĉio estu sur la listo de forigeblaj eroj.
#000032
Viaj vortoj amare trafas! Mi timas, ke la nuna gvidantaro pli kaj pli malutilas al UEA. Iliaj kapoj troviĝas super la nuboj, sed kie estas iliaj piedoj? Estas ne la unua krizo de UEA, estas ne la unua fojo, ke estraro gvidas la organizaĵon al abismo. El tio ni povus ĉerpi optimismon. Almenaŭ tio!
#000036
Sebastiano, membraro ofte emas enoficigi iun ajn, ĉar la alternativoj estas eĉ pli malbonaj aŭ mankas alternativo.
#000041
Se li postulas, ke iu pruvu sian taŭgecon, li nomu almenaŭ la konkretajn taŭgeckriteriojn. Tiel oni povus mem formi al si ideon pri la afero.
#000043
Jes, ankaŭ Lapenna estis iel aroganta, sed li estas male ankaŭ kompetenta.
#000047
Sebastiano, bonvole ne misuzu vian fakte bonegan kapablon retorikan por mortigi necesan diskuton! Mi tre petas vin.
#000048
Dhu vu eraris la artikolon al kiu vi volis referenci?
#000051
Tute antaŭvidebla kaj antaŭvidita. Mi provis sensukcese levi la demandon de la elekto de nova Estraro en uea-membroj antaŭ la enoficiĝo de Mark Fettes, sed ĉia strebado estis sabotita. Estis evidentege, ke libera diskutado obstaklita. La ses jaroj sub Probal Dasgupta estis egale senrezultaj, kaj en tiu periodo libera diskutado ene de UEA estis sabotata. Mi provis averti dum jardeko, ke tio kio okazis en Esperanto-Asocio de Britio okazas ankaŭ en UEA. Estas sabotado.
#000053
Strategio estas antaŭplanado, sed eble la plej valora “strategio” por Esperantujo nun estas REAGO-kapablo. Chuck Smith kaj Evildea estas du Esperantistoj kiuj posedas tian reago-kapablon. Mi, persone, ne estas tiel tia.
#000056
Dependi de strategio kiu baziĝas sur nova retpaĝo estas bone, sed kiel dirus Peter F. Drucker (la “patro” de monderna estrado-scienco): Eble tio estus solvi la problemon de hieraŭ, dum ni devas prepari nin por lukti kontraŭ la problemoj de morgaŭ. Retpaĝo estis ege valora strategio antaŭ 15 jaroj; sed nun la agokampo estas en la sociaj medioj, kaj por agi tie oni devas “loĝi” tie. Moderna retejo necesas, sed ne plu sufiĉas por efika strategio.
#000057
Fulmo-reagoj kutime ne okazas en la estraroj de firmaoj aŭ asocioj; fulma kaj efika reagado okazas en centraj oficejoj kun bone edukitaj kaj trejnitaj homoj kapablaj sukcesigi ĉiam ŝanĝantajn situaciojn. La estraro donas la ĝeneralan, sekvendan vojon, kaj la CO interpretas kaj realigas ĝin. Sur tiu vojo devas akompani nin reago-kapablo, ekzemple, tiu de publikrilatistoj kiuj kapablas publikigi centojn da artikoloj pri Esperanto ĉiumonate tra la mondo.
#000058
Dankon, Roland, pro viaj pensigaj vortoj. Speciale plaĉis al mi via komento pri RIMARKI la ekziston de la asocio UEA. Tiurilate mi havos demandon por vi, kaj poste komenton pri la Gazetaraj Komunikoj de UEA kaj publikaj rilatoj.
#000060
Kiamaniere UEA povas rimarkigi sin ekster Esperantujo? Ekzistas Gazetaraj Komunikoj en la retejo sed laŭ mi, tiu bela kaj longdaŭra servo kaj ĝiaj “novaĵoj” restas plejparate ene de la muroj de UEA-ujo.
#000061
Rigardu la lastan komunikaĵon kiel ekzemplon. Mi citas, “Tut-Amerika Kongreso de Esperanto okazos en 2018 en Havano”. Nu, estas bone, ke ni Esperantistoj sciu tion, sed ankaŭ estus bone, ke la ekstera mondo informiĝu pri ĝi.
#000062
Mi ne diras per tio, ke ĉiuj devas trovi tion es siaj lokaj ĵurnaloj, revuoj, radioj kaj televidoj, sed ekzistas miloj kaj eble dekmilo da amaskomunikiloj, kaj inter ili certe estas spaco por artikoleto pri Kubo kaj Esperantistoj. Eble en 25 gazetoj el 10,000, por preni fantaziajn statistikojn.
#000063
Multaj gazetoj en Usono kiuj volas speciale montri reziston al Trumpismo, ekzemple, trovos en artikolo pri Kubo kaj Esperantistoj kialon por publikigi ion pri tiu kunveno de TAKE (Tut-Amerika Kongreso de Esperanto).
#000064
Tradukado estas maniero, sed ne estas la plej efika vojo por diskonigi niajn ideojn. Ĉiu lando, ĉiu regiono, ĉiu popolo, ĉiu etnogrupo, ĉiu kulturo – en Merkatiko, ĉiu celgrupo, havas siajn proprajn kutimojn kaj pensojn. Ni serĉu homojn kiuj bone konas Publikajn Rilatojn ĉar ili pli bone scias kiel komuniki efike kun tre diversaj celgrupoj. Ke tia homo estu, se iam eblos, en la Centra Oficejo de UEA. Tio helpos rimarkigi nin.
#000065
Mi ne talentas en tia fako, mi nur scias, ke se ni trovos homon kiu kapablos publikigi abundajn diversajn artikolojn laŭ diversaj vidpunktoj en amaskomunikiloj, ni estos rimarkitaj ekster la Movadoj mem. Pri la rimarkigo ene de UEA por ĝiaj membroj, tio estas alia temo, ĉu ne?
#000066
La dua afero estas la videbleco ekster Esperanto kaj tuj vi havas la lingvan problemon. Oni devas fari tion en nacia lingvo (aux en la angla, fi). La kelkjara fusxa agado de komitatano Cid organizi la sendadon "personigitajn" informojn al loka gazetaro klare montras la amatorecon sur cxi tiu kampo. Cxijare mi ankoraux nenion auxdis pri rezultoj, sed supozeble estas same neglektinda kiel en la antauaxj jaroj.
#000068
TAKE (Tut-Amerika Kongreso de Esperanto) kaj Trump estas tikla afero, cxar Esperanto devus cxiam aspekti politike neuxtrala. Sed la pura informo pri la evento, la partoprenantoj, la temoj, la diskutoj (prezento de faktoj) estas cxiam permesata.
#000069
Suficxas rigardi la retpagxon por tuj ekscii, ke oni povas atendi nenion. Kaj fakte oni nenion rimarkas de la organizo.
#000071
Sed ecx se tie estus vera kompetenco pri "PR" (Public relations), la kara samideanoj ignorus la spertojn. Tio almenaux estas mia sperto dum jardekoj.
#000072